**Stredisko hľadá kolegu právnika / kolegyňu právničku**

**Miesto výkonu práce:** Laurinská 18, 811 01 Bratislava – Staré mesto

**Doba pracovného pomeru:** určitá; 2 roky, s možnosťou predĺženia na dobu neurčitú v prípade obojstrannej spokojnosti

**Termín nástupu:** 01. február 2025 (prípadne dohodou)

**Ponúkaný plat:** 2 000 eur brutto

**Stručná obsahová náplň práce**

* vybavovanie podnetov osôb namietajúcich porušenie zásady rovnakého zaobchádzania, resp. zákazu diskriminácie, ako aj ľudských práv, či základných slobôd.
* poskytovanie komplexnej právnej pomoci obetiam diskriminácie, vrátane právneho zastúpenia v antidiskriminačnom spore v civilných súdnych konaniach, či rokovaniach o mimosúdnych urovnaniach týchto druhov civilných sporov.
* vydávanie odborných stanovísk vo veciach súvisiacich s namietaným alebo zistením porušením zásady rovnakého zaobchádzania, resp. zákazu diskriminácie.
* spolupodieľanie sa na nezávislých zisťovaniach vo veciach porušenia zásady rovnakého zaobchádzania (zákazu diskriminácie).
* spolupodieľanie sa na pripomienkovaní návrhov zákonov, ktoré môžu mať dopad na výkon ľudských práv a základných slobôd, resp. dodržiavania zásady rovnakého zaobchádzania, či rešpektovanie zákazu diskriminácie.
* spolupodieľanie sa na tvorbe správ o dodržiavaní ľudských práv v Slovenskej republike, vrátane zásady rovnakého zaobchádzania a iných odborných publikácií, predmetom ktorých je monitorovanie a hodnotenie dodržiavania ľudských práv, rešpektovania základných slobôd a antidiskriminačného normatívu.
* reprezentovanie zamestnávateľa na konferenciách, odborných seminároch, odborných a spoločenských podujatiach – zasadnutiach výborov ministerstiev a pod. (aj v zahraničí – napr. podujatia EQUINET).

**Osobnostné predpoklady a zručnosti**

* vysokoškolské vzdelanie II. stupňa v odbore právo
* prax v sporovej civilnej súdnej agende je výhodou
* znalosť anglického jazyka na úrovni B2 (slovom aj písmom) je výhodou
* výborné komunikačné zručnosti, vrátane písomného prejavu
* analytické schopnosti
* zodpovednosť
* samostatnosť (ale aj schopnosť pracovať v tíme)
* flexibilita,
* užívateľská znalosť

**Zamestnanecké benefity:** flexibilný pracovný čas, možnosť príležitostnej práce z domácnosti po dohode so zamestnávateľom (tzv. home office), 4 dni plateného voľna s náhradou mzdy v priebehu kalendárneho roka (tzv. sick days), 5 dní dovolenky nad rámec zákona.

**Informácia o výberovom konaní**

Predpokladaný termín ukončenia výberového konania: **do 24. januára 2025**.

Uchádzači/uchádzačky sú povinní/povinné zaslať: štruktúrovaný životopis, motivačný list a scan kópie dokladu o dosiahnutom vzdelaní **do 8. januára 2025**, na e-mail info@snslp.sk.

V súvislosti s výberovým konaním žiadame uchádzačov/uchádzačky o písomné udelenie súhlasu SNSĽP so spracovaním a archivovaním osobných údajov, uvedených v životopise, v súlade so zákonom č. 18/2018 Z. z. o ochrane osobných údajov v znení neskorších predpisov a nariadením Európskeho parlamentu a Rady (EÚ) 2016/679 z 27.04.2016 o ochrane fyzických osôb pri spracúvaní osobných údajov a o voľnom pohybe takýchto údajov.

SNSĽP si vyhradzuje právo pozvať na osobný pohovor len ním vybraných uchádzačov/ uchádzačky.

**Stručná charakteristika zamestnávateľa:**

Slovenské národné stredisko pre ľudské práva (SNSĽP) je národnou inštitúciou zriadenou na ochranu a podporu ľudských práv (NHRI) a národným antidiskriminačným orgánom (equality body). Na základe svojich mandátov monitoruje a hodnotí dodržiavanie ľudských práv a zásady rovnakého zaobchádzania, zhromažďuje a poskytuje informácie o rasizme, xenofóbii a antisemitizme v Slovenskej republike, uskutočňuje výskumy a prieskumy na poskytovanie údajov oblasti ľudských práv a základných slobôd, zhromažďuje a šíri informácie v tejto oblasti. V rámci poskytovania právnych služieb vydáva odborné stanoviská vo veciach diskriminácie, uskutočňuje v danej oblasti nezávislé zisťovania, zastupuje dotknuté strany antidiskriminačných sporov pri ich mimosúdnom urovnávaní a v civilných súdnych konaniach, zabezpečuje právnu pomoc obetiam diskriminácie a prejavov intolerancie. Vzdeláva a podieľa sa na informačných kampaniach s cieľom zvyšovania miery tolerancie v spoločnosti.

**Kontakt:**

02/208 501 14, pani Bubničová, info@snslp.sk.